Hy het rein aanbidding verdedig — Wagtoring – AANLYN BIBLIOTEEK
ia hfst. 10 bl. 84-91
Elia verheerlik die ware God
7 Waarom was Baälaanbidding so aanstootlik? Dit het Israel verlei en talle van die ware God af weggelok. Dit was ook 'n walglike en wrede godsdiens. Dit het manlike en vroulike tempelprostitusie, seksorgieë en selfs kinderofferandes ingesluit. Jehovah het hierop gereageer deur Elia na Agab te stuur om 'n droogte aan te kondig wat sou voortduur totdat God se profeet die einde daarvan bekend maak (1 Kon. 17:1). Etlike jare het verloop voordat Elia hom aan Agab vertoon het en vir hom gesê het om die volk en die Baälprofete op die berg Karmel te laat vergader.*
9 Die berg Karmel het 'n wye uitsig oor Israel gebied—van die Kisonstroomvallei daar onder tot die Groot See (die Middellandse See) daar naby en tot by die Libanongebergte aan die verre noordelike horison.* Maar toe die son op hierdie kritieke dag opkom, was dit duidelik dat die land in 'n ellendige toestand was. 'n Sombere skaduwee het gehang oor die eens vrugbare land wat Jehovah aan die kinders van Abraham gegee het. Die land was nou verskroei deur die genadelose son, verwoes deur die dwaasheid van God se eie volk! Terwyl die mense saamgedrom het, het Elia na hulle toe gekom en gesê: "Hoe lank sal julle op twee verskillende gedagtes hink? As Jehovah die ware God is, gaan volg hom; maar as dit Baäl is, gaan volg hom."—1 Kon. 18:21.
12 Elia het toe 'n toets voorgestel. Dit was baie eenvoudig. Die Baälpriesters moes 'n altaar oprig en 'n offerande daarop sit; dan moes hulle tot hulle god bid om die vuur aan te steek. Elia sou dieselfde doen. Hy het gesê: "[Die] God wat deur vuur antwoord, is die ware God." Elia het goed geweet wie die ware God is. Sy geloof was so sterk dat hy nie gehuiwer het om dit vir sy teenstanders in elke opsig maklik te maak nie. Hy het daardie Baälprofete eerste laat probeer. Hulle het dus 'n bul gekies om te offer en Baäl genader.*—1 Kon. 18:24, 25.
Sien die venster "Hoe lank het die droogte in Elia se dag geduur?"
Die berg Karmel is gewoonlik geil en groen, aangesien vogtige winde van die see teen die hange opstyg en dikwels reën en baie dou bring. Omdat reën aan Baäl toegeskryf is, was hierdie berg blykbaar 'n belangrike plek vir Baälaanbidding. 'n Dorre, droë Karmel was dus 'n ideale plek om Baälaanbidding as vals bloot te lê.
Dit is interessant dat Elia vir hulle gesê het: "Julle mag nie vuur maak" om die offerande aan die brand te steek nie. Party geleerdes sê dat sulke afgodedienaars soms altare met 'n versteekte ruimte daaronder gebruik het sodat dit sou lyk asof 'n vuur op bonatuurlike wyse aangesteek word.